Niclas Djurhuus

Niclas Johannes Djurhuus (født 13. september 1865 i Sumba, død 23. august 1952 på Tvøroyri) var en færøysk lærer, klokker og politiker (Sb.). Han var medlem av det færøyske Lagtinget fra 1906 til 1916.

Han var sønn av kongsbonde Andreas Djurhuus og hustru Billa Sofie Mørck. Han vokste opp hos sin mors foreldre i Hvalba.

Han gikk lærerseminaret i Tórshavn og folkehøyskolen i Karise på Sydsjælland. Da han vendte tilbake til Færøyene i 1888, ble han lærer i Sumba. Han var også kirkeverge, klokker og organist i Sumbiar kirkja. Han avgikk med pensjon i 1931.

Djurhuus var innvalgt på Lagtinget fra Suðuroy 1906–1916 og formann i sognestyret (kommunestyret) i Sumba 1908–1918. Han påtok seg de fleste tillitsverv i bygda, så som formann i sykekassen, telefonbestyrer og poståpner.

Niclas Djurhuus ble utnevnt til ridder av Dannebrogordenen i 1947.

Referanser 

Færøyske lagtingsmedlemmer
Færøyske borgermestre
Færøyske pedagoger
Dannebrogordenen
Personer fra Hvalba
Portal:Færøyene/artikler